Virus influenza A, B, lan C sarupa banget ing struktur sakabèhé.[33] Partikel virus iki dhiameteré 80-120 nanometer lan biyasané kurang-luwih wanguné kaya bal, senadyan wangun filamèntosa mungkin waé ana.[34][35] Wangun filamèntosa iki luwih asring dumadi ing influenza C, sing bisa mbentuk struktur kaya bolah kanthi dawa tekan 500 mikrometer ing lumahan saka sèl sing kena infèksi.[36] Nanging, senadyan manéka wanguné, partikel saka kabèh virus influenza duwé komposisi sing padha.[36] Komposisi kasebut arupa envelope virus sing ngandhut loro tipe glikoprotein, sing mbungkus sawijining inti pusat. Inti pusat kasebut ngandhut genom RNA lan protèin viral liya sing mbungkus lan ngreksa RNA. RNA cenderung kapérang saka sauntaian nanging ing kasus-kasus khusus bisa arupa rong untaian.[35] Ing virus, génom virus ora kapérang saka sarangkéyan asam nukleat; nanging biyasané kapérang saka pitu utawa wolung bagéyan RNA negative-sense sing kasègmèntasi, saben bagéyan RNA ngandhut siji utawa loro gèn.[36] Contoné, génom influenza A ngandhut 11 gèn jroning